section_heading: Ekonomska škola
paragraph_text: Od školske 2001./2002. godine, primjenom novog Zakona o obrazovanju u osnovnim i srednjim školama Brčko distrikta BiH, dolazi do spajanja škola i stvaranja novih nastavnih planova i programa: iz triju srednje škole nastaje jedna srednja škola koja radi pod nazivom JU Ekonomska škola Brčko. Te školske godine škola je imala 1.758 učenika raspoređenih u 62 odjela. U školskoj 2016./2017. godini Ekonomsku školu Brčko pohađa 727 učenika raspoređenih u 36 odjela. Škola ima knjižnicu, kabinete za informatiku, daktilografiju, praktičnu nastavu i športsku dvoranu, koja je otvorena u sklopu četvrte godišnjice postojanja Distrikta, 8. ožujka 2004. godine. Do tada je Ekonomska škola desetljećima koristila gradsku dvoranu Partizan. Svečanom otvaranju pored učenika i zaposlenih prisustvovali su mnogi gosti iz političkog i športskog života. Tijekom dana dvoranu koriste učenici, a u večernjim terminima športski klubovi i rekreativci.<ref><ref>Ekonomska škola Brčko: monografija (str. 91), 2019.